Държавен вестник, бр. 25, 2020 г., стр. 49

БРОЙ  25	
Д Ъ Р Ж А В Е Н  В Е С Т Н И К 	
СТР.  49  
6. одобреният инвестиционния проект и 
разрешението за строеж на присъединявания 
обект и присъединителните съоръжения. 
Чл. 32. Присъединителният топлопровод, 
съоръженията към него и абонатната станция 
при присъединяване на клиенти на топлинна 
енергия за битови нужди се изграждат от 
топлопреносното предприятие при:
1. депозирано писмено заявление с но-
тариално заверени подписи на подаващите 
заявлението, документи за собственост или 
право на ползване на сградата или на отдел-
ните имоти в сграда – етажна собственост;
2. платена цена за присъединяване към 
топлопреносната мрежа от собственика на 
сградата или от собствениците или ползвате-
лите на отделните имоти в сграда – етажна 
собственост;
3. получено разрешение за ползване на 
обекта при съществуващи сгради или кон-
стативен акт за съответствие на изградения 
строеж с одобрения инвестиционен проект на 
обекта – за новостроящи се сгради;
4. сключен договор за присъединяване към 
топлопреносната мрежа.
Чл. 33. (1) В случаите по чл. 137, ал. 2 ЗЕ 
собствеността върху изградените от собстве-
ниците или титулярите на вещно право на 
ползване съоръжения се прехвърля на топло­
преносното предприятие в срок до три години 
след подаване на заявление за прехвърляне 
собствеността на енергийни обекти за при-
съединяване към топлопреносната мрежа от 
страна на клиента.
(2) До прехвърлянето на собствеността 
лицата по ал. 1 са длъжни да осигуряват 
достъп на упълномощени представители на 
топлопреносното предприятие до съоръжения­
та в мястото на присъединяване.
Чл. 34. (1) Топлопреносното предприятие 
извършва настройка на абонатната станция 
чрез промяна на разхода на топлоносител с 
монтирания регулатор на налягането.
(2) Настройката по ал. 1 се извършва в 
десетдневен срок след включване/спиране 
на отоплението в съответствие с топлинните 
товари за отопление и битово горещо водо-
снабдяване.
(3) Мощността на абонатната станция може 
да се ограничава с технически средства в 
рамките на допустими технологични ограни-
чения от топлопреносното предприятие при:
1. дългосрочно намаляване на потреблени-
ето на топлинна енергия спрямо проектното;
2. доказано намаление на топлинната 
мощност на сградата вследствие предприети 
мерки за подобряване на енергийната ефек-
тивност на сградата и/или реконструкция на 
вътрешните отоплителни инсталации;
3. искане на представител на етажната 
собственост след представяне на протокол 
с взето решение от общото събрание на 
етажната собственост по реда на Закона за 
управление на етажната собственост или на 
управителя на асоциацията на клиентите по 
чл. 151, ал. 1 ЗЕ.
(4) Топлопреносното предприятие води 
досие за повредите и за параметрите на на-
стройката на абонатната станция и системата 
за автоматично регулиране на топлопода-
ването в сградата. В досието задължително 
се отразява всяка промяна на настройката 
на абонатната станция и причината за това. 
Досието се съхранява в помещението на або-
натната станция в сградата. 
Чл. 35. (1) Присъединяването на клиенти, 
които ще ползват топлинна енергия за би-
тови нужди от една или повече сгради към 
абонатна станция в друга сграда, се допуска 
при наличие на:
1. съгласие на общото събрание на етажните 
собственици или титуляри на вещно право 
на ползване;
2. контролни топломери за отопление, 
избрани и монтирани в абонатната станция 
преди присъединителните топлопроводи от 
топлопреносното предприятие за негова смет-
ка, които се поддържат и ремонтират от него;
3. контролни водомери за топла вода, из-
брани и монтирани в абонатната станция на 
присъединителните водопроводи за битово 
горещо водоснабдяване и на рециркулацията 
от топлопреносното предприятие за негова 
сметка, които се поддържат и ремонтират 
от него;
4. споразумение за разпределение между 
сградите на:
а) количеството топлинна енергия, измере-
но по топломера в абонатната станция;
б) количеството студена вода, отчетено в 
абонатната станция като общо потребена за 
битово горещо водоснабдяване;
5. договор за ползване на помещението на 
абонатната станция между собствениците на 
сградите.
(2) Редът за присъединяване и включване 
на съоръженията в експлоатация е съотве-
тен на реда, предвиден при присъединяване 
на сгради към топлопреносната мрежа чрез 
присъединителен топлопровод.
Чл. 36. В случаите, когато собствениците 
или титулярите на вещно право на ползване 
в сграда – етажна собственост, са учредили 
асоциация на клиентите по чл. 151, ал. 1 ЗЕ, 
действията по присъединяване се извършват 
от управителя на асоциацията. 
Г л а в а  ш е с т а
ТЪРГОВСКИ ВЗАИМООТНОШЕНИЯ
Чл. 37. Снабдяването с топлинна енергия 
се извършва от производител, топлопреносно 
предприятие или от доставчик на топлинна 
енергия.